PATVIRTINTA

Klaipėdos „Pajūrio“ progimnazijos

direktoriaus 2019 m. rugpjūčio 30 d.

įsakymu Nr.V-180

**KLAIPĖDOS „PAJŪRIO“ PROGIMNAZIJA**

2019 m. rugpjūčio 30 d. Nr. 6

Klaipėda

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Pagrindinio ugdymo programų mokytojas.

2. Pareigybės lygis – A2.

3. Mokytojas tiesiogiai pavaldus Klaipėdos „Pajūrio“ progimnazijos (toliau – progimnazija) direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM MOKYTOJUI**

4. Mokytojas, einantis šias pareigas, turi atitikti šiuos specialiuosius reikalavimus:

4.1. turėti aukštąjį išsilavinimą;

4.2. turėti lietuvių filologijos specialisto ir pedagogo kvalifikaciją;

4.3. būti nepriekaištingos reputacijos, kaip ji apibrėžta Lietuvos Respublikos švietimo įstatyme; laikytis Pedagogų etikos kodekso;

4.4. išmanyti Lietuvos Respublikos darbo kodeksą, Lietuvos Respublikos švietimo įstatymą, progimnazijos nuostatus, progimnazijos darbo tvarkos taisykles, darbo ir priešgaisrinės saugos instrukcijas ir kitus teisės aktus, reglamentuojančius mokinių ugdymą ir mokytojo darbą;

4.5. privalo būti įgiję kompetencijas, numatytas Reikalavimų mokytojų ir pagalbos mokiniui specialistų skaitmeninio raštingumo programoms apraše, kurį tvirtina švietimo ir mokslo ministras (gebėti dirbti Word, Excel, Power Point programomis, naudotis internetinėmis programomis bei elektroniniu paštu);

4.6. privalo būti išklausę specialiosios pedagogikos ir specialiosios psichologijos kursus mokytojams pagal Specialiosios pedagogikos ir specialiosios psichologijos kvalifikacijos tobulinimo kursų programą (arba studijų metu yra išklausęs ne mažesnės apimties (60 valandų) kursą);

4.7. taikyti taisyklingos lietuvių kalbos, kalbos kultūros normų reikalavimus, sklandžiai ir argumentuotai dėstyti mintis žodžiu ir raštu;

4.8. pasitikrinti sveikatą ir turėti galiojančią Asmens medicininę knygelę;

4.9. turėti galiojantį privalomųjų higienos įgūdžių ir pirmosios pagalbos mokymų pažymėjimus;

4.10. gebėti organizuoti ir analizuoti ugdymo, mokymo(si) procesą, tirti pedagogines situacijas, tirti ir kurti savo veiksmingas mokymo(si) strategijas, rengti ugdymo projektus, skleisti gerąją pedagoginio darbo patirtį;

4.11. gebėti užtikrinti ugdomų mokinių saugumą, emociškai saugią mokymosi aplinką, reaguoti į smurtą ir patyčias, vadovaujantis progimnazijos direktoriaus 2017-08-30 įsakymu Nr. V-220 patvirtintu Klaipėdos „Pajūrio“ progimnazijos smurto ir patyčių prevencijos ir intervencijos vykdymo tvarkos aprašu;

4.12. privalumas – ne žemesniu kaip B1 kalbos mokėjimo lygiu (pagal Bendruosiuose Europos kalbų metmenyse nustatytą ir apibūdintą šešių kalbos mokėjimo lygių sistemą) mokėti bent vieną užsienio kalbą iš trijų Europos Sąjungos darbo kalbų: vokiečių, anglų ar prancūzų.

**III SKYRIUS**

**ŠIAS PAREIGAS EINANČIO MOKYTOJO FUNKCIJOS**

5. Šias pareigas einantis mokytojas vykdo šias funkcijas:

5.1. užtikrina geros kokybės ugdymą, ugdo atsižvelgdamas į mokinių gebėjimus mokinių gebėjimais ir polinkiais, stiprina mokinių mokymosi motyvaciją ir pasitikėjimą savo gebėjimais, suteikia reikiamą pagalbą mokiniams, turintiems ugdymosi, mokymosi sunkumų ir specialiųjų ugdymosi poreikių, pritaikant jiems dalyko programą, turinį, metodus; taip pat teikia pagalbą visiems kitiems mokiniams (individualizuoja, diferencijuoja, personalizuoja ugdymą);

5.2. pagal progimnazijos ugdymo planą, pamokų tvarkaraštį ir neformaliojo vaikų švietimo užsiėmimų tvarkaraštį veda pamokas (įskaitant privalomų ar pasirenkamų mokomųjų dalykų ar jų modulių valandas bei valandas, skirtas ugdymosi poreikiams tenkinti ir švietimo pagalbai teikti) neformaliojo švietimo užsiėmimus;

5.3. vykdo funkcijas, susijusias su kontaktinėmis valandomis:

5.3.1. planuoja ugdymo procesą, rengia neformaliojo vaikų švietimo programas, ruošiasi pamokoms, parenka mokomąją medžiagą ir sudaro individualizuotas užduotis, suteikiant mokiniams bendrosiose ugdymo programose numatytas žinias, ugdant gebėjimus bei kompetencijas; nešališkai vertina mokinių pasiekimus ir per elektroninį dienyną informuoja apie mokymosi pažangą mokinius, tėvus (globėjus, rūpintojus);

5.3.2. tikrina mokinių rašto darbus;

5.3.3. analizuoja ugdomų mokinių individualią pažangą;

5.4. planuoja, organizuoja ir vykdo teisės aktais reglamentuotas ir progimnazijoje aptartas bei bendrais susitarimais suderintas privalomas ir individualiai sulygtas veiklas progimnazijos bendruomenei, profesiškai tobulėja, laiku tvarko savo veiklos dokumentus, vykdo kitus teisėtus progimnazijos vadovų pavedimus ir Progimnazijos tarybos, Mokytojų tarybos, Metodinės tarybos nutarimus, suderinęs su progimnazijos direktoriumi vykdo kitą ugdomąją veiklą; pagal poreikį progimnazijos bendruomenėje aptartomis ir suderintomis sąlygomis vykdo kitus progimnazijos vadovų pavedimus (dalyvauja nacionalinio mokinių pasiekimų, brandos egzaminų, mokinių tyrimų vykdymo, vertinimo ir kitose progimnazijos direktoriaus sudarytose darbo grupėse, komisijose ir pan.), budi progimnazijoje.

**IV SKYRIUS**

**BAIGIAMOSIOS NUOSTATOS**

6. Pagrindinio ugdymo mokytojo pareigybės funkcijos (5.4 p.) progimnazijos direktoriaus patvirtinta forma numatomos mokslo metams, suderinamos su  mokytoju ir tvirtinamos atskiru progimnazijos direktoriaus įsakymu.

7. Pasikeitus pareigybės aprašo priede nurodytam kontaktinių valandų skaičiui, mokinių skaičiui klasėje/grupėje atitinkama apimtimi gali keistis mokytojo etato dalis.

8. Jei dėl nuo mokytojo nepriklausančių aplinkybių nevykdoma 5.4. punkte numatyta ir pareigybės aprašymo priede numatyta veikla, mokytojas atlieka kitas su progimnazijos direktoriumi suderintas funkcijas.

\_\_\_\_\_\_\_\_\_\_\_\_\_\_\_\_

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mokytojo vardas, pavardė, parašas)

Data